NaiveNeuron/SloPal huggingface dataset:
P. Hrušovský, predseda NR SR: (2003-06-27):
Nech sa páči. D. Bollová, poslankyňa: Ďakujem pekne, pán predseda. Dovolím si faktickú poznámku k vystúpeniu pána poslanca Blajska, že okrem politického dôvodu, teda podozrenia z politického dôvodu, myslím si, že by sme nemali podporovať návrhy na princípe nerovného posudzovania konania občanov Slovenskej republiky. Ak sa vytýka pánu predsedovi, ktorého ideme odvolávať, nie celkom jasne a argumentačne nejaký nedostatok v použití 4 miliónov, chcela by som upozorniť, že sme neodvolali pána podpredsedu vlády Mikloša za dieru v rozpočte, ktorá predstavovala 7 miliárd. Takže aby  boli akosi  rovnomerne posudzované rôzne previnenia ľudí. Ďakujem pekne.
Chren, Martin, poslanec NR SR (2015-06-26):
Jozef, ďakujem veľmi pekne. Ja celkom chápem to také rozhorčenie mnohých kolegov a z obidvoch strán politického spektra. Ja viem, že sa to ťažko počúva a že sa aj na to ťažko pozerá, pretože 20 rokov sa na Slovensku striedajú dve sily. Nazvime ich červení a modrí, ľavica a pravica. Dvadsať rokov polarizujú našu spoločnosť, hovoria, akí sú jedni iní ako druhí a výsledok je presne ten, keď sa pozrieš na tie košíky, že napriek tomu, ako využívajú tú ideológiu a tvária sa, že jedni sú lepší ako druhí, výsledkom sú prázdne košíky, aj jeden, aj druhý, aj pravicový, aj ľavicový. To umelé polarizovanie spoločnosti len preto, aby zmobilizovali voličov pred voľbami, ale v skutočnosti medzi nimi nie je veľký rozdiel. A ja chápem aj tú, chápem aj tú kritiku, pretože je pravda, že hoci krátko, boli sme súčasťou jednej takejto vlády a práve preto možno aj s Jozefom vieme, ako to tam fungovalo. A práve preto vieme, že v skutočnosti nie je pravda, že jeden prístup je vždy lepší, ako druhý prístup a že to, čo je v prvom rade najdôležitejšie, je prestať umelo rozhádavať ľudí, prestať polarizovať spoločnosť ideológiami, po ktorých sa potom stane, že keď sú jedni zvolení, tak ten FNM obsadia všetci rovnako a rovnako si rozparcelujú Slovensko. Na tom šéfovi NKÚ sa dokážu dohodnúť červení s modrými bez ohľadu na akúkoľvek ideológiu a keď ide o peniaze, stoličky a moc, správajú sa všetci rovnako a spájať sa na tom, čo je správne. A správne sú riešenia, ktoré v tomto prípade prinesú viac peňazí ľuďom. To nie je ani ľavicové, ani pravicové. Jednoducho po toľkých rokoch zvyšovania daní a odvodov za všetkých vlád, aj za tie, kde sedel pán spravodajca, je už jednoducho načase začať šetriť a niečo im vrátiť.
P. Hrušovský, podpredseda NR SR: (2002-05-16):
(Prestávka.) (Po prestávke.)
Danko, Andrej, podpredseda NR SR (2024-01-24):
Reagujte, prosím, na vystupujúceho. (Reakcia z pléna.) Pán posla... Pán Pročko, poďte sem a riaďte to. (Reakcia z pléna.) Nie, nereagovali ste na poslankyňu Cigánikovú. Prosím vás, reagujte, nechce sa mi hádať, fakt. Poďme ďalej. Ale dobre, kľud! (Reakcia z pléna.) Jozef, poďte, no... Budete aj spievať... či...? (Reakcia z pléna.) Som skeptik, áno. Pán poslanec Krátky. A, Jozef, môžeme, zavolám vám, čaj, kávu? Čo si dáte, no? (Ruch a smiech v sále.) Pán poslanec Krátky.
Danko, Andrej, predseda NR SR (2017-05-18):
Ďakujem. Na vystúpenie pána poslanca žiadna faktická. Uzatváram možnosť prihlásenia sa faktických poznámok. Vyhlasujem všeobecnú rozpravu vzhľadom na uvedené za skončenú. Chce k rozprave zaujať stanovisko navrhovateľ? Nie. Chce k rozprave sa vyjadriť pán spravodajca? Nie. Ďakujem. Prerušujem rokovanie o tomtom bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Ondreja Dostála, Martina Poliačika a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov . Návrh zákona je pod tlačou 507. Návrh na jeho pridelenie na prerokovanie výborom je v rozhodnutí č. 525. Dávam slovo poslancovi Ondrejovi Dostálovi, aby návrh zákona uviedol. Nech sa páči.
P. Kresák, poslanec: (2002-04-04):
Veľmi si vážim, že aj kolegyňa Tóthová vlastne prejavila záujem posilniť kontrolu v návrhu, ktorý bol predložený pánom kolegom Slafkovským. Som si istý, že ak sa tento návrh dostane do druhého čítania, budeme môcť modifikovať a spresniť tento návrh potrebnou mierou kontroly, tak ako to bolo uvedené. Rovnako som veľmi rád, že pán kolega Cuper vyjadril svoj záujem o posilnenie nezávislosti, rovnosti a objektívnosti volebného procesu. Preto som si istý, že podpora týchto snáh sa spája s podporou pôsobenia aj súkromných médií v rámci volebného procesu, lebo je to o tom, aby čo najširší okruh našich občanov bol informovaný o tom, aké sú programy jednotlivých politických strán a hnutí, ktoré budú sa uchádzať vo voľbách o hlasy svojich občanov. A som si istý, že práve cez posilňovanie tejto objektívnosti sa dosiahne to, že budeme mať žiaducu, vysokú účasť na voľbách na jeseň tohto roku. Takže som veľmi rád, že odzneli takéto pozitívne hlasy aj z opozície pre tento predložený návrh zákona., a verím, že Národná rada podporí jeho prerokovanie v druhom čítaní. Ďakujem pekne, pán predsedajúci, skončil som.
Blanár, Juraj, podpredseda NR SR (2020-11-03):
Ostatný v písomnej prihláške do rozpravy vystúpi pán poslanec Dostál za poslanecký klub SaS. Nech sa páči, máte slovo.
Bugár, Béla, podpredseda NR SR (2018-05-25):
Ďakujem. Teraz dávam slovo spoločnému spravodajcovi, ktorého určil navrhnutý gestorský výbor pre kultúru a médiá, pánovi poslancovi Marčekovi. Nech sa páči.
Laššáková, Jana, podpredsedníčka NR SR (2013-05-17):
Ďakujem, pán minister, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Magde Košútovej. Nech sa páči, pani spravodajkyňa, máte slovo.
Bugár, Béla, podpredseda NR SR (2017-12-12):
Pán poslanec Pčolinský, nech sa páči, môžte reagovať.
Brocka, Július, poslanec NR SR (2012-12-18):
Pán Madej, my sme chceli diskutovať o stave justície vtedy, keď na to bolo dosť času. Medzi dvoma schôdzami boli dva týždne, keď nezasadalo plénum a bolo dosť priestoru na to, aby sme voľne, bez stresu diskutovali o stave justície. Vy ste nám však v tom zabránili! Hovorili ste o tom, že neskôr po štátnom rozpočte bude viac času. Teraz v tejto situácii po štátnom rozpočte už pozeráte na hodiny a už by ste boli najradšej doma. Už by ste to mali radi zo stola zmetené. Absurdnosť vášho správania vidieť aj dnes na tom, že vy ste zvolali rokovanie a chceli ste diskutovať o stave justície tam vzadu v miestnosti, kde je 10 stoličiek! Absurdné, v réžii predsedu Národnej rady! Samozrejme, keď si to tak porovnávam a veľmi mi to pripomína pomery v bývalom Československu, keď komunisti ateisti chceli hovoriť o tom, aká je vtedy v Československu náboženská sloboda. Paralela s tým bývalým režimom, je to síce absurdné, ale pravdivé.
Jurinová, Erika, podpredsedníčka NR SR (2012-09-21):
Pán poslanec Viskupič.
P. Hrušovský, podpredseda NR SR: (2002-07-10):
Pán poslanec Kužma.
Paška, Pavol, predseda NR SR (2012-06-27):
Ďakujem, pán spravodajca. Otváram rozpravu. Nemám písomnú prihlášku do rozpravy, pýtam sa, či sa chce niekto do rozpravy prihlásiť ústne. Nie. Vyhlasujem rozpravu za skončenú. Prerušujem rokovanie o tomto bode programu. Pán minister, poprosím vás, aby ste ešte v druhom a treťom čítaní uviedli návrh na vyslovenie súhlasu Národnej rad Slovenskej republiky s Dodatkom č. 1 k Dohode medzi Slovenskou republikou a Organizáciou Spojených národov o Centrálnom úrade projektu Transeurópskych železníc . Je to vládny návrh a je pod tlačou 57 a spoločná správa výborov je tlač pod číslom 57a. Pán minister, nech sa páči.
Bugár, Béla, podpredseda NR SR (2011-03-29):
Páni poslanci, nevyrušujte. (Výkriky z pléna.) No, pán poslanec, viete, vlajka, naša vlajka, teda nemá na konci a na začiatku hnedú farbu, keď už tak.
M. Záhumenský, poslanec: (2009-02-12):
V prvom rade ide o pojem použitia ekonomickej závislosti. Zadefinovanie ekonomickej závislosti dnes v platnom zákone o neprimeraných podmienkach a najmä povinnosť skúmať ekonomickú závislosť v rámci kontrolnej... (Hluk v sále.)
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Želá si záverečné slovo pán navrhovateľ? Áno. Páči sa.
J. Burian, poslanec: (2006-10-24):
Gestorským výborom a zároveň ďalším výborom bol určený výbor pre financie, rozpočet a menu. K predmetnému návrhu zaujali výbory kladné stanovisko, t. j. odporučili tento návrh zákona schváliť. Gestorský výbor prešiel pozmeňujúce návrhy, s ktorými sa stotožnil aj predkladateľ, a gestorský výbor odporučil tieto pozmeňujúce návrhy schváliť. Čiže tento návrh zákona bol teda odporučený každým výborom schváliť s pozmeňujúcimi a doplňujúcimi návrhmi. Pán predsedajúci, poprosím, otvorte rozpravu.
Svrček, Miloš, poslanec NR SR (2021-07-23):
Ďakujem za slovo, pán predsedajúci. Pán poslanec Schlosár, absolútne chápem, kam ste smerovali a orientovali túto diskusiu. Váš príspevok v rozprave, ste členom ústavnoprávneho výboru, čiže chápem aj z toho legislatívneho, právneho hľadiska, že čo ste tým chceli povedať, a stále hovorím, že máme tu ľudí, ktorí zo zdravotného hľadiska sa nemôžu dať napríklad zaočkovať, lebo majú napríklad alergiu na niektorú z látok, ktoré sa nachádzajú vo vakcínach. A to sa pýtam, pretože to nie je v tomto paragrafovom znení, čo s týmito ľuďmi? Dávame ich úplne na okraj, zabúdame na nich, nebudeme ich riešiť? Ja poznám ix ľudí, ktorí sa mi aj ozývajú, ktorí mi telefonujú, píšu: Haló, zabudli ste na nás, čo s nami bude? Lebo vytvárame rovných a rovnejších. A práve aj vy ste spomenuli alebo aj niektorí kolegovia veľmi dôležité rozhodnutie alebo rezolúciu Rady Európy, ktorá hovorí o tom, aby sme nediskriminovali ľudí. A napriek existencii dokumentu Rady Európy o zákaze diskriminácie pre neočkovaných a o zákaze nútenia k očkovaniu tu jednoducho šermujeme s nejakými COVID pasmi pre lepších a poslušnejších? Odhlasované spomínané uznesenie Rady Európy jednoznačne zakazuje štátom, ja vám to hovorím ako právnik, ktorý číta tie dokumenty, zakazuje štátom povinné očkovanie proti vírusu. Samotný fakt, že odmietnete očkovanie, nesmie žiaden štát použiť na diskrimináciu kohokoľvek, kto nie je zaočkovaný. Bodka. My sa tu nemáme o čom ďalej baviť. A to nehovorím ako politik alebo nejak človek, ktorý by tomu nerozumel. To hovorím ako právnik, ktorý aj pracoval na jednotlivých ústredných orgánoch štátnej správy. Ja som desať rokov robil v štátnej správe, som pracoval s medzinárodnými dokumentmi. My sa tu nemáme o čom baviť. Bodka. Ďakujem.
B. Bugár, podpredseda NR SR: (2004-02-04):
D. Dubovská, poslankyňa: Ďakujem, pán predsedajúci. Opäť mám zopár poznámok k vystúpeniu predrečníka. V prvom rade, áno, chcem ešte raz zdôrazniť, že istá fáza reforiem a to hlavne v tej politicko-legislatívnej oblasti, ten rámec uzatvára a má byť uzatvorený hlavne do toho momentu, keď sa Slovensko stane členom NATO. Dovtedy musíme mať splnené niektoré z týchto úloh a sú nevyhnutné. Podliehajú aj kontrole zo strany NATO, takže dovtedy musíme zavŕšiť. Taktiež chcem oceniť prácu výboru, naozaj dôslednú prácu výboru a počet pozmeňovákov, ktoré tento zákon vylepšujú, len dúfam, aby naozaj všetky tie, ktoré je potrebné, aby boli prijaté, aby boli prijaté. V tom prípade, ak by nemali byť, tak radšej prepracujeme ten zákon, aby bol dokonalý, aby tento zákon bol na úrovni partnera, na úrovni člena NATO, lebo o to nám tu ide. A treba si aj pri tejto veci uvedomiť jednu ďalšiu dôležitú vec. Do budúcna, vlastne týmto aj hovoríme, kde je to miesto, kde sa bude rozhodovať o tom, či budeme vysielať jednotku rýchleho nasadenia do nejakej spoločnej akcie, a kde sa bude rozhodovať o tom, či budeme otvárať napríklad vzdušný priestor na prelety. Čiže do budúcna aj tu treba vlastne hľadať odpoveď dneska na túto otázku aj cez toto. Ďakujem.
Žiga, Peter, podpredseda NR SR (2024-01-10):
Pán Pročko, prázdne sudy robia najväčší hluk. Pani poslankyňa Luščíková.
M. Číž, podpredseda NR SR: (2007-06-29):
Teraz prosím spoločného spravodajcu z ústavnoprávneho výboru poslanca Petra Miššíka, aby informoval Národnú radu o výsledku prerokovania správy vo výboroch. Máte slovo, pán poslanec.
Ďuriš Nicholsonová, Lucia, podpredsedníčka NR SR (2017-05-18):
Jedna faktická poznámka na vaše vystúpenie. Pán poslanec Osuský, nech sa páči.
Vážny, Ľubomír, poslanec NR SR (2024-04-24):
Dajte, prosím, hlasovať o návrhu zákona ako o celku s odporúčaním gestorského výboru schváliť.
D. Lipšic, podpredseda vlády a minister spravodlivosti SR: (2005-01-19):
Nemyslím si, že ide o najpodstatnejšiu časť zákona o rodine, ale musím povedať, že nesúhlasím s názorom, že schválený § 49 ods. 1 je protiústavný. Ja som z tohto dôvodu aj poslal predsedom poslaneckých klubov vyjadrenie ústavných právnikov ministerstva spravodlivosti. Totižto podľa čl. 41 ods. 4 ústavy, a teraz budem citovať náš najvyšší zákon: „Práva rodičov možno obmedziť a maloleté deti možno od rodičov odlúčiť proti vôli rodičov len rozhodnutím súdu na základe zákona.“ V tomto prípade však, samozrejme, k odlúčeniu už prišlo, to znamená, rozhodnutím súdu prišlo k odlúčeniu, a to do ústavnej starostlivosti. Čiže ústavná garancia tu bola v plnom rozsahu naplnená. Tu len ide o dočasné zverenie z ústavnej starostlivosti, nie zo starostlivosti rodičov, do predpestúnskej starostlivosti. To znamená, myslím si, že argumentácia pána prezidenta v tomto neznamená protiústavnosť dotknutého ustanovenia. Možnosť orgánu sociálnoprávnej ochrany rozhodnúť o predpestúnskej starostlivosti za veľmi vymedzených kritérií a na vymedzenú dobu je motivovaná snahou, aby rozhodovanie bolo flexibilnejšie, aby sme naozaj čím menej detí mali v ústavnej starostlivosti. Takže z tohto dôvodu si myslím, že schválený zákon, tak ako prešiel v Národnej rade v decembri minulého roku, spĺňa všetky kritériá ústavnosti. Napriek tomu chcem povedať, že toto ustanovenie nie je kritické ani kľúčové, a preto by som chcel poprosiť všetkých poslancov, akokoľvek dopadne hlasovanie o námietkach pána prezidenta, aby potom podporili zákon ako celok. Nie je to naozaj kľúčové ustanovenie, pretože je to zákon, ktorý najmä v oblasti ochrany práv detí a slabších výrazne zvyšuje ich šance a ja verím, že to je cieľ, ktorý má celá táto snemovňa a všetci poslanci bez ohľadu na politickú príslušnosť. Ďakujem, pán predseda.
M. Hort, poslanec: (2002-04-10):
Chcel by som však obrátiť vašu pozornosť na skutočnosť, že takto predložený návrh zákona vážnym spôsobom zasahuje do rozpočtu Slovenskej republiky svojou náročnosťou. Pokiaľ si spomínate, aj dnes sme pustili nielen do druhého čítania, ale schválili aj v druhom čítaní niektoré poslanecké návrhy, s ktorými určite vláda a ministerstvo financií budú mať problém sa vysporiadať, ak sa ony v druhom čítaní nezmenia. Ale pretože táto téma si naozaj zasluhuje pozornosť, chcel by som pripomenúť, že obdobný návrh, ktorý by mal riešiť krivdy, poskytnutie peňažného príspevku politickým väzňom a ich pozostalým, je i návrh, ktorý obdržíte pod tlačou 1425. Je to návrh skupiny poslancov, ktorý predkladajú poslanci Ladislav Pittner, Milan Hort, Peter Brňák, František Mikloško a Ján Langoš. A chcel by som upozorniť, že tento návrh trošku lepšie a viac zhodnocuje a rešpektuje možnosti rozpočtu Slovenskej republiky, tak aby on bol aj v tejto Národnej rade priechodný. Na základe týchto skutočností – a podčiarkujem, že súhlasím zásadným spôsobom s tým, aby sa tieto veci riešili – a s cieľom, aby sa táto problematika začala riešiť nielen tým, že budeme o nej diskutovať, ale že ona aj v schvaľovacom procese prejde, by som chcel požiadať v prvom čítaní v zmysle § 73 ods. 3 písm. b) zákona č. 350/1996 Z. z. o rokovacom poriadku, aby sa o tomto návrhu ďalej nerokovalo. Upozorňujem na to, že návrh pod tlačou 1425 rieši túto problematiku nie síce tak lukratívne finančne, ale rieši ju tak, aby ona bola priechodná. Ďakujem pekne. M. Andel, podpredseda NR SR: Ďakujem. S faktickou poznámkou sa hlásia pán kolega Prokeš, pán kolega Oberhauser. Končím možnosť podania ďalších prihlášok do faktických poznámok. Nech sa páči, pán poslanec Prokeš. J. Prokeš, poslanec: Ja budem veľmi stručne reagovať na vystúpenie pána poslanca Horta. Zase je to z kešene alebo z kapsy prázdnych sľubov, že budeme riešiť, vyriešime. Je tu návrh zákona. Ja myslím, že by sme mali o ňom rokovať. Ďakujem. M. Andel, podpredseda NR SR: Ďakujem. Slovo má pán poslanec Oberhauser. V. Oberhauser, poslanec: Ďakujem, pán predsedajúci. Ja by som tiež chcel poprosiť pána poslanca Horta, aby prestal závistlivo sa pozerať na návrhy iných poslancov a chváliť len tie svoje vlastné návrhy. Predsa je tu možné, aby sa tie návrhy spojili, a nie je potrebné preto prerušovať rokovania alebo nepokračovať v rokovaní návrhu, ale radšej rokovať o obidvoch zákonoch než, nakoniec sa môže stať, ani o jednom. Ďakujem. M. Andel, podpredseda NR SR: Ďakujem. Pán kolega Hort.
Kuffa, Štefan, poslanec NR SR (2023-03-21):
Áno, nikto nerátal s takou situáciou, že odvolaná vláda naďalej bude vládnuť. Pán kolega, ako si to tak spomenul, tak ja skúsim tak na teba nadviazať. Hovoril, že je diera v Ústave Slovenskej republiky. No tak ja by som to tak trošku zaoponoval, pán kolega, by som povedal, tá diera v Ústave Slovenskej republiky nie je, skôr v hlavách niektorých našich vládnych predstaviteľov, ktorí si myslia, že tu môžu ďalej vládnuť. Odvolaná vláda, ktorá si rozhodne úplne arogantne o odovzdaní migov-29 na Ukrajinu a ohrozí vážne, veľmi vážnym spôsobom ohrozuje bezpečnosť Slovenskej republiky, a to dvojakým spôsobom. Jedným spôsobom je to, že náš vzdušný priestor nebude chránený, a druhý veľmi vážny, nás zaťahujú do priameho konfliktu s Ruskou federáciou. Táto nekompetentná vláda, ktorá vládne Slovenskej republike, jednoducho ani nechce vnímať alebo nevníma tú skutočnosť, že viac ako 60 % obyvateľov Slovenskej republiky si neželajú konflikt s Ruskou federáciou. Cez to všetko nás zaťahujú do otvoreného konfliktu s Ruskou federáciou. (Ruch v sále. Zaznievanie gongu.) A tie argumentácie, ktoré veľmi často používajú, že sú to nefunkčné migy a podobne, prosím vás pekne, tak potom to je čo za dar? Tak vy sa správate ako pokrytci. Nejaký kus šrotu darujete tej druhej strany, druhej strane a tvárite sa, no však to je čosi nefunkčné. Zaujímavé je na tom to, že len prejdú takéto stroje a zariadenia, vojenské systémy za hranicu Slovenskej republiky na Ukrajinu a odrazu sú funkčné. Pritom vy hovoríte, že budú chrániť životy ľudí. No ešte som nevidel zbraňové systémy, ktoré by takto ako v takejto útoč... v tejto vojne bránili ľudí.
A. Belousovová, podpredsedníčka NR SR: (2008-07-02):
Nech sa páči, pán minister.
Figeľ, Ján, podpredseda NR SR (2014-12-09):
Ďakujem pekne. Ďalšou rečníčkou prihlásenou do rozpravy je kolegyňa Helena Mezenská, nech sa páči.
Pollák, Peter, poslanec NR SR (2013-09-05):
Pán predseda, chcem vás poprosiť, v hlasovaní č. 96 mi nefungovala hlasovacia karta, hlasoval som za.
Števulová, Zuzana, poslankyňa NR SR (2023-12-13):
Ďakujem, pán predsedajúci. A ďakujem ti, Števo, za ďalší skvelý príspevok a za to, že nám tu neúnavne zdôrazňuješ, že tu v skutočnosti naozaj nejde o konsolidáciu. Je mi ľúto, že aj tvoje návrhy, ktoré si vypracoval ako pozmeňujúce a doplňujúce návrhy, boli prednesené v poloprázdnej sále. Bolo by naozaj vhodné, keby sa o veciach takýchto odborných tu viedla široká diskusia. Mňa veľmi mrzí, že sa tieto návrhy vrátane teda aj návrhu rozpočtu, na ktorý si tiež poukázal vo svojej rozprave, prijímajú narýchlo v skrátených legislatívnych konaniach bez potrebnej rozpravy a tiež si aj veľmi vhodne poukázal na to dianie vo výboroch, či už dnes ráno v eurovýbore, ale však pri nadchádzajúcej rozprave o rozpočte tiež máme problém viacerí s tým, že aj zajtra nám budú kolidovať výbory a nebudeme sa tak, ktoré zasadajú práve kvôli rozpočtu, a nebudeme sa tak môcť toho plnohodnotne zúčastniť a tiež sa vlastne nemôžeme plnohodnotne ako keby aj oboznámiť, aj venovať týmto návrhom jednak na konsolidáciu, jednak na rozpočtové opatrenia tak, ako by si to zaslúžili, ako by sme mali ako poslanci a poslankyne, a mne sa tento cval skrátených legislatívnych konaní o takýchto dôležitých veciach naozaj nepáči a nemyslím si, že takýmto spôsobom by sme mali napĺňať naše mandáty poslancov a poslankýň. Ďakujem.
Panáček, Milan, poslanec NR SR (2012-10-26):
Pán predseda, keďže sme si schválili presunutie bodov 55 a 56, navrhujem, aby sme schválili aj presunutie bodu 54, keďže to má ísť, myslím, že spoločná rozprava.
Dubéci, Martin, poslanec NR SR (2024-05-10):
Pán podpredseda povedal, že spadneme zo stoličky a budeme ostro reagovať na všetko možné, čo povedal, ale viete, ja som si tak uvedomil, že to je vlastne úplne jedno. To je úplne jedno. Vlastne to, čo sa tu teraz stalo, bolo také akože krásne dramatické pásmo, pravicový populizmus level 2024 a taká súťaž medzi pánom Tarabom a Blahom, že kto to lepšie dá. Teda ja za mňa musím povedať, že pán Blaha to dal lepšie než pán Taraba, podľa mňa akože viac do toho išlo srdiečka, to treba zas povedať, neviem, Zora potom môže povedať viacej k tomu. Ale viete, že čo je na tomto najsmutnejšie celé? Že to je úplne, úplne jedno, lebo pán Blaha, čo tu predvádzal, to on, on tomu neverí naozaj, však my tu aj niektorí z nás dlhšie poznáme pána Blahu, my si ho pamätáme, my vieme, aké knihy on číta, my vieme, na aké školy sa on snažil dostať, my vieme proste, aký, aký je to človek normálny, keď sa s ním bavíme. Viete a mne to aj bolo aj tak ľúto, lebo tu kolegovia tak kývali tak hlavou, že dobre, dobre vraví, dobre vraví. A mne to bolo až tak ľúto, lebo, kolegovia, ale on tomu neverí. On tomu naozaj neverí. Viete, že to, to bolo len, to je akože. Toto bolo normálne, že to bolo, že to bolo takí že ako džezmeni, keď idú na koncert a začnú tak džemovať a to bolo že meštiaci, bohaté rodiny, ja neviem, umelá inteligencia, ESET, to bolo, to bolo že to bolo v niečom akože naozaj krásne, ale, kolegovia, on tomu neverí, to je akože. On to robí kvôli tým číslam, jemu to funguje. Jemu keby vyhovovalo hovoriť o sedemdesiatich troch rodoch, Ľuboš Blaha bude prvý, ktorý tu bude hovoriť, že má byť sedemdesiattri rodov, má tu byť osemdesiatpäť záchodov. Ja vám to garantujem. A, kolegovia, takému človeku vy tu kývate hlavou. Však to je úplne jedno, čo on tu vraví. O čom je táto diskusia potom, kolegovia a kolegyne? A viete, o čom neni tá diskusia? O kultúre. Akože je 10.45 a o čom sa tu bavíme? O tom, že tu performujú vaši proste lídri kandidátok? Ani slovo o platoch v kultúre, ani slovo o infraštruktúre, ani slovo o tom, čo bolo v tom odôvodnení. Tak nech sa páči, komu tu ide o kult... (Prerušenie vystúpenia časomerom. Potlesk.)
B. Bugár, podpredseda NR SR: (2004-02-03):
Pán podpredseda vlády, chcete zaujať stanovisko k rozprave? Nie. Ďakujem. Pán spravodajca k vlastnému návrhu asi tiež nie. Ďakujem pekne. Prerušujem rokovanie o tomto bode programu. A teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov . Vládny návrh zákona ste dostali pred prvým čítaním ako tlač 432. Spoločnú správu ako tlač 432a. Prosím teraz pána ministra dopravy, pôšt a telekomunikácií Slovenskej republiky Pavla Prokopoviča, aby vládny návrh zákona odôvodnil. Nech sa páči.
V. Veteška, podpredseda NR SR: (2006-02-02):
Prerušujem dnešné rokovanie 55. schôdze Národnej rady. Budeme pokračovať zajtra ráno o 9.00 hodine vyhlásením výsledkov tajnej voľby a v súlade so schváleným programom rokovania Národnej rady. Ďakujem pekne a dobrú noc prajem. (Prerušenie rokovania o 19.11 hodine.)
Kollár, Boris, predseda NR SR (2023-06-28):
Áno, otváram rozpravu v rámci tretieho čítania . Hlási sa niekto z poslancov do rozpravy? Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laššáková, Jana, podpredsedníčka NR SR (2012-06-27):
Ďakujem, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, pre hospodárske záležitosti, poslancovi Marošovi Kondrótovi. Nech sa páči, pán spravodajca.
Grendel, Gábor, podpredseda NR SR (2020-04-22):
S reakciou na faktické pán podpredseda Laurenčík.
Paška, Pavol, predseda NR SR (2014-10-21):
Pekné predpoludnie, vážené pani poslankyne, vážení páni poslanci. Budeme pokračovať v rokovaní v programe schôdze pod pozorným dohľadom gymnazistov z Topoľčian. Vitajte. (Potlesk.) Pán poslanec Hraško.
A. Belousovová, podpredsedníčka NR SR: (2007-03-22):
Zároveň prerušujem rokovanie o tomto bode programu. A ďalej pristúpime k druhému čítaniu o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene niektorých zákonov . Vládny návrh zákona ste dostali pred prvým čítaním ako tlač 181 a spoločnú správu výborov máte ako tlač 181a. Prosím opäť ministra financií Slovenskej republiky Jána Počiatka, aby vládny návrh zákona odôvodnil. Nech páči, pán minister.
J. Mikuš, poslanec: (2005-06-28):
Výbor Národnej rady pre financie, rozpočet a menu ako gestorský svojím uznesením č. 641 z 24. júna 2005 schválil správu výborov k návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Mikulášovi Dzurindovi a určil mňa ako spoločného spravodajcu výborov a poveril ma predniesť správu výborov na dnešnej schôdzi. Z uznesení výborov nevyplynuli ďalšie pripomienky a požiadavky, návrh uznesenia skupiny poslancov je priložený v spoločnej správe. To je všetko. Vážený pán predseda, môžete otvoriť rozpravu.
Martvoň, Anton, poslanec NR SR (2013-12-17):
Pán predseda, chcem vás poprosiť o opravu pri tlači č. 87, hlasovanie č. 212. Hlasovacie zariadenie ma vykázalo akože som nehlasoval, hlasoval som za.
Bugár, Béla, podpredseda NR SR (2017-05-19):
Ďakujem. Pán poslanec? Nie. Takže poďme k tretej otázke, ktorú položil pán poslanec Goga: „Vážený pán predseda, určite ste so záujmom sledovali prezidentské voľby vo Francúzsku. Ako ich hodnotíte, aký vývoj predpokladáte po víťazstve nového prezidenta Francúzska v európskej politike?“ Nech sa páči.
V. Veteška, podpredseda NR SR: (2008-04-04):
(Pätnásťminútová prestávka.) (Po prestávke.)
Hlina, Alojz, poslanec NR SR (2024-06-26):
Ďakujem pekne kolegom za poznámky. Dám možno malé upresnenie, pán Hargaš, a pán minister hneď zjatril pozornosť. On v tom lete s pánom Dankom nebol, by ste neverili, on šiel samostatne. On si vybavil samostatný špeciál. Na Sliači ho čakal, išli z Rimavskej Soboty, na Sliači ho čakal, minister naskočil a išiel do Štuttgartu na futbal Maďarsko neviem s kým. A vysvetlené to bolo, že jednali o Gabčíkove. Viete, to jak Napoleon neviem s kým jednali niekde na treťom mieste. Viete, že nezaujato, hej. Čiže nemohli jednať na Slovensku, na Maďarsku, museli ísť do Nemecka jednať. Čiže to už sú také kalibre, hej, takže pozor dajte, neurážajte pána ministra, že on by sa viezol s Dankom. Oni sa svojím spôsobom neznesú a ešte to len bude horieť medzi nimi, budú iskry lietať, kto je väčší národniar, hej, za chvíľku medzi nimi. On s ním by v jednom nešiel. On šiel, myslím, na druhý deň alebo obdeň samostatne. Lebo tento štát má na to, aby minister sa mohol samostatne viezť do Štuttgartu na futbal s Maďarskom, národniarsky minister. Takto tu my fungujeme. Áno, to o tých príkladov toho, že kde by sa tie peniaze, alebo že kde máme rezervy, tých je strašne veľa. Ale to národniarov nezaujíma, zdá sa. Ďakujem pekne.
J. Ivančo, poslanec: (2004-09-22):
V bode 1 sa navrhuje. V čl. I v § 11 ods. 1 sa písmeno a) dopĺňa 3. bodom, ktorý znie: „3. ambulancie leteckej záchrannej zdravotnej služby“. Ide o upresnenie ambulancie záchrannej zdravotnej služby. V bode 2 sa navrhuje. V čl. I v § 13 ods. 5 písm. e) sa slová „v § 19 ods. 1 písm. c) a d)“ nahrádzajú slovami „v § 19 ods. 1 písm. c), d) alebo e)“. Ide o problematiku opakovaného prihlásenia sa do výberového konania potom, ako bolo zrušené žiadateľovi povolenie z dôvodu nezačatia prevádzkovania zdravotníckeho zariadenia v stanovenej lehote. Uvedená zmena teda vyplýva z toho, že to musí byť viazané na dobu v § 19 ods. 3 návrhu zákona. Bod 3. V čl. I v § 19 ods. 3 sa slová „písm. c) a d)“ nahrádzajú slovami „písm. c) až e)“. Ide o legislatívnotechnickú úpravu v nadväznosti na bod 2 pozmeňujúceho návrhu. Bod 4. V čl. I v § 13 sa odsek 8 dopĺňa písmenom d), ktoré znie: „d) doklad o odbornej spôsobilosti leteckého personálu a doklad Leteckého úradu Slovenskej republiky o letovej spôsobilosti lietadla podľa osobitného predpisu, ak ide o žiadosť o povolenie na prevádzkovanie ambulancie leteckej záchrannej služby“. Bod 5 pozmeňujúceho návrhu. V čl. I v § 14 ods. 4 sa na konci pripája táto veta: „Ak ide o vyhodnotenie žiadosti o povolenie na prevádzkovanie ambulancie leteckej záchrannej zdravotnej služby, členom komisie musí byť aj zástupca Leteckého úradu Slovenskej republiky.“ Ide o problematiku posudzovania žiadosti žiadateľa o povolenie na prevádzkovanie leteckej záchrannej zdravotnej služby, pri ktorom je potrebné, aby členom komisie na posúdenie technického stavu bol aj zástupca Leteckého úradu. Ďakujem pekne a prosím o podporu uvedeného návrhu.
Galko, Ľubomír, poslanec NR SR (2024-01-12):
Ďakujem pekne. Hovoril si o arogancii poslancov tejto koalície, podvodníkov a klamárov. No ono je viac-menej zrejmá, veď ju tu musíme, alebo teda máme možnosť vidieť každý deň. Ale zároveň je tu ešte jeden symptóm, ktorý u nich môžeme vidieť, a to je absolútna servilita, podržtaškovstvo a poslušnosť. Stačí si pozrieť ich preferenčné hlasy, poslancov zo strán SMER1 a SMER2 a pozrieť si ich životopisy. To sú v drvivej väčšine ľudia, ktorí v živote nič nerobili. Netvorili žiadne hodnoty, len sa presmrdkávajú tu v parlamente a sú šťastní, že im každý mesiac cinkne na účet. Oni by si nezarobili ani na slanú vodu a skončili by niekde na úrade práce. Ak by neboli, ak by neboli tu, tak bodaj by neposlúchali na slovo a nestláčali tu tie tlačítka ako takí roboti za každý návrh zákona, ktorý sem ich šéfovia donesú a ktorý ubližuje ľuďom. Snahu politicky ovládnuť Úrad pre dohľad nad zdravotnou starostlivosťou pokladám za jednu z najväčších špinavostí, ktorých je teda v návrhu kompetenčného zákona vráteného prezidentkou pomerne dosť. Ale, ale táto vyčnieva, lebo tu nejde o fazuľky, tu ide o zdravie a životy ľudí. A ak by sme sa mali o niečo spoločne usilovať, tak by to malo byť čo najväčšie zosilnenie nezávislosti tohto úradu a nie jeho politické podriadenie vládnej moci. Ešte k pani Dolinkovej, ministerke zdravotníctva, musím povedať, že tie píár články už aj mne lezú na nervy. Ja by som rád počul, že čo sa v zdravotníctve zlepšilo, čo zabezpečila, či už pacienti budú na niečo čakať kratšie, alebo im bude niečo nadštandardne poskytnuté. Zatiaľ sa dozvedáme len to, že sa zasekla niekde vo výťahu, alebo že si kúpila nové boxerské rukavice.
Figeľ, Ján, podpredseda NR SR (2014-05-30):
O vystúpenie požiadal pán predkladateľ Pavol Hrušovský, nech sa páči.
Sulík, Richard, predseda NR SR (2011-05-19):
Ďakujem. Otváram rozpravu. Dostal som jednu písomnú prihlášku od pani poslankyne Tomanovej, ktorá má teraz slovo. Nech sa páči.
Bugár, Béla, podpredseda NR SR (2011-10-11):
Na faktické poznámky bude reagovať pán podpredseda vlády Figeľ.
Muňko, Dušan, poslanec NR SR (2022-02-03):
Pán poslanec, veľmi dobre si rozobral situáciu, o koľko sa jednotlivé potraviny idú, ale aj ostatné komodity, hore, prakticky 8,5 a to bude ešte vyššie. Čo ma, čo si dobre povedal, že tu sa jedná tento zákon o senioroch. Ja sa vás pýtam, páni z koalície, veď priemerný dôchodok je 510 euro. Viete si asi predstaviť, ako títo dôchodcovia musia šetriť, aby vôbec mohli prežiť. Keď vezmete, že je milión 300-tisíc dôchodcov, z toho je, ešte horšie ako ten priemerný dôchodok sú invalidní dôchodcovia. Pričom vy už, my prakticky upozorňujeme na zvýšenie cien od októbra. Boli zvolané mimoriadne schôdze, ktoré ste zamietli, do dnešného dňa minister hospodárstva, minister poľnohospodárstva nič nespravili. Len analyzujete, ale nič nepomáhate. Pozrite sa, čo dalo Rakúsko, miliardu 700 miliónov na podporu a pričom platy, priemerný plat v Rakúsku je aký? Pozrite sa, čo spravili Poliaci, čo spravili Česi. Prosím vás, zobuďte sa a nenechajte ľudí našich napospas a trápiť sa!
Sulík, Richard, predseda NR SR (2010-08-04):
Ďakujem pekne. A pozývam do rozpravy ďalšieho rečníka Kamila Krnáča.
Liba, Peter, poslanec NR SR (2023-06-22):
Ďakujem. Vážený pán predsedajúci, podávam informáciu o prerokovaní vládneho návrhu zákona o štátnych hmotných rezervách (tlač 1553) vo výboroch Národnej rady Slovenskej republiky v druhom čítaní. Národná rada uznesením č. 1624 z 18. apríla 2023 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 798 z 8. júna 2023, výbor pre hospodárske záležitosti neprijal uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesenia Ústavnoprávneho výboru Národnej rady Slovenskej republiky uvedeného pod bodom III tejto informácie vyplýva deväť pozmeňujúcich a doplňujúcich návrhov. Návrh spoločnej správy vrátane stanoviska gestorského výboru prerokoval výbor pre hospodárske záležitosti na 149. schôdzi 13. júna 2023. Stanovisko gestorského výboru ani návrh spoločnej správy výboru pre hospodárske záležitosti neboli schválené, keďže návrh stanoviska gestorského výboru odporúčať Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi nezískal súhlas potrebnej väčšiny členov. Predseda výboru pre hospodárske záležitosti ma zároveň určil za spravodajcu výboru k schôdzi Národnej rady Slovenskej republiky, aby som informoval o výsledku rokovania výboru. Pán predsedajúci, otvorte, prosím, rozpravu.
Bugár, Béla, podpredseda NR SR (2019-01-31):
Prezentujme sa a hlasujme. Nech sa páči. (Hlasovanie.) Prítomných 143 poslancov, za 110, proti 6, zdržalo sa 26 poslancov, 1 nehlasoval. Návrh bol schválený.
Laššáková, Jana, podpredsedníčka NR SR (2013-07-01):
Pán poslanec Uhliarik.
Kaliňák, Robert, podpredseda vlády a minister vnútra SR (2014-11-08):
Ja som ani som nepodpísal antichartu, pani poslankyňa. (Potlesk.) Aby som bol úplne presný, mám... (Reakcia z pléna.)
Válek, Igor, poslanec NR SR (2024-09-26):
Vážený pán predsedajúci, dajte, prosím, hlasovať o tom, že Národná rada prerokuje uvedený návrh zákona v skrátenom legislatívnom konaní.
V. Veteška, podpredseda NR SR: (2004-03-10):
Pán minister, chcete vyjadriť? Nech sa páči.
Zajac, Pavol, poslanec NR SR (2015-12-02):
Vážená pani predsedajúca, vážené panie poslankyne, páni poslanci, v súlade s § 73 zákona o rokovacom poriadku som určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pani predsedajúca, prosím, otvorte rozpravu k uvedenému návrhu zákona.
Kollár, Boris, predseda NR SR (2021-06-22):
S ďalšou faktickou poznámkou vystúpi pán poslanec Sloboda.
Bugár, Béla, podpredseda NR SR (2010-10-13):
Ďalej v rozprave vystúpi pán poslanec Poliačik. Nech sa páči.
Rajtár, Jozef, poslanec NR SR (2016-09-23):
Ďakujem za slovo. Vážené panie poslankyne, páni poslanci, pán predsedajúci, rád by som požiadal o to, aby sa predseda vlády a členovia vlády zúčastnili rokovania o odvolávaní predsedu vlády Roberta Kaliňáka. (Reakcia z pléna.) Roberta Fica. (Reakcie z pléna.) Už sú identické dvojičky, no tak si to človek zamieňa.
B. Bugár, podpredseda NR SR: (2004-06-29):
(Hlasovanie.) Prítomných 126 poslancov, za 63, proti 6, zdržalo sa 55 poslancov, nehlasovali 2. Konštatujem, že sme neschválili návrh zákona do druhého čítania.
M. Číž, poslanec: (2003-11-11):
Ziskovosť podnikov. No ziskovosť podnikov je známa. Banky majú hrubý zisk 12 mld., do štátu 300 mil. Známe sú nesmierne zisky z SPP, prepustených je 6 000 ľudí s priemerným platom okolo 18 000 korún mesačne. Vynikajúci je zisk Nafty Gbely, kde sme už nedostali ani korunu z daní, lebo pre istotu sa to zdanilo v Holandsku. Keby ste boli taký korektný a predložili nám teda číselné vyjadrenie týchto nesporných úspechov, tak veľmi rád by som bol ticho. Ale čo je najdôležitejšie. O tom, ako sa vládne, aký je vzťah obyvateľstva k štátu, najlepšie hovoria ústavy. Len tak hrozne málo za tu jednu minútu poviem niekoľko citátov z ústav, skúsme napr. také Holandsko, čl. 20 ústavy, kde sa hovorí, že existenčné zaistenie obyvateľstva, rozdeľovanie bohatstva sú predmetom starostlivosti štátu a iných verejnoprávnych korporácií, skúsme Grécko, čl. 24, kde sa hovorí, že celkový plán reštrukturalizácie krajiny, nového rozvoja, plánovania, rozširovania miest a iných sídlisk podlieha regulácii a kontrole štátu s cieľom zaistiť najlepšie životné podmienky obyvateľov, ale teraz skúsme to najpodstatnejšie, Španielsko, čl. 128, kde sa hovorí, že celé bohatstvo zeme v jeho rozmanitých formách sa podriaďuje bez ohľadu na jeho nositeľa záujmom verejného blaha, zákonom je možné základné prostriedky alebo zložky vyhradiť verejnému sektoru, možno pripustiť aj zásahy do podnikania, ak to vyžaduje záujem verejného sektora, čl. 131, kde sa hovorí, že štát môže zákonom plánovať všeobecnú hospodársku činnosť, ideme ďalej, na Taliansko, čl. 43, kde sa hovorí, že účelom všeobecne užitočným môže zákon určité podniky alebo kategórie podnikov, ktoré sa viažu na verejné služby alebo zdroje energie alebo majú monopolnú povahu, majú charakter významného obecného záujmu, ponechať vo verejnom vlastníctve. Ideme na Írsko, poďme na Írsko, kde sa v ústave hovorí, že všetky prírodné zdroje... (Hlasy z rokovacej sály a prerušenie rečníka predsedajúcim schôdze.)
Kollár, Boris, predseda NR SR (2023-02-16):
Pán poslanec Suja.
Hrnčiar, Andrej, podpredseda NR SR (2019-09-13):
Dobre. Takže nie, prepáčte. Ja o jednej vediem schôdzu, mám program, takže prerušujem rokovanie o tomto bode programu a vyhlasujem obedovú prestávku. (Prerušenie rokovania o 12.00 hodine.) (Po prerušení rokovania 49. schôdze a po prestávke sa začalo rokovanie 50. schôdze NR SR.)
Fronc, Martin, poslanec NR SR (2010-08-06):
Ďakujem pekne, pán predsedajúci. Pán kolega Záhumenský, ja nechcem hovoriť do pôdohospodárstva a do týchto vecí, ale keďže aj vy ste to povedali a už to zaznelo viackrát, hovoríte a ten odkaz je asi v tom duchu, že čo ste si to vôbec dovolili dať do programového vyhlásenia vlády veci, ktoré potrebujú ústavnú väčšinu, potrebujú 90 poslancov, na to nemáte, čiže istým spôsobom dávate najavo, že. to odmietate. Na druhej strane z vystúpení väčšiny z vás zaznelo, napríklad pán premiér, že podá pomocnú ruku, pán poslanec Čaplovič, že pomôže, že podporí dobré veci, pán exminister Baška takisto. No ja neviem ako sa dá robiť áno aj nie. Rád by som bol, keby ste mi to vysvetlili, pretože inak musím parafrázovať vášho spojenca, bývalého pána Mečiara, že to je dvojtvárnosť ako Brno. Ďakujem.
P. Hrušovský, predseda NR SR: (2004-12-02):
(Hlasovanie.) 139 prítomných, 44 za, 36 proti, 58 sa zdržalo, 1 nehlasoval. Neschválili sme návrh pána poslanca Ondriaša. Ľ. Navrátilová, poslankyňa: Tretí v rozprave vystúpil pán poslanec Bódy. Je tam jeden návrh, dajte, prosím, o ňom hlasovať.
Lukša, Michal, poslanec NR SR (2012-04-04):
Sľubujem. (Potlesk.)
Blcháč, Ján, poslanec NR SR (2021-06-30):
Ďakujem za slovo. Milá pani kolegyňa, ja beriem na vedomie, že nesúhlasíte s tým, aby tie pozemky v zastavaných, v zastavaných územiach obcí a miest neprešli do vlastníctva, je to názor možno toho politického spektra, ktoré zastávate. Ale vedzte, že to, že, že to nie je dobré. Vedzte, že keby ste boli možno včera absolvovali tú debatu, ktorú sme tu mali k tomuto návrhu zákona, tak by ste možno pochopili to, čo ste nakoniec aj povedali, že my máme záujem, že cez obce a mestá, aby sa nakoniec tie pozemky a tie podiely vysporiadali. A preto asi keby sa tomu venovalo takmer 3-tisíc obcí a miest, by to bolo možno skôr, ako keď sa tomu bude venovať jeden Slovenský pozemkový fond na celom území, keď má ešte okrem toho extravilány, ktorých je neporovnateľne viac. Ja neviem, aké je percento, to si môžem zistiť, zastavaných území, ale určite to nie je viac ako 20 %. O tom som teraz tak presvedčený. Takže Slovenský pozemkový fond má dosť práce s tým, aby práve v tých nezastavaných častiach obce mohlo robiť tieto všetky úpravy, o ktorých ste hovorili, a s tým súhlasím. A keď to prinesie lepší model, ako je teraz nastolený, aj keď to bude trvať 30 rokov, tak tomu by bolo treba dať asi Nobelovu cenu. Ak sa dosiahne stav, že všetky pozemky na Slovensku budú mať jasného majiteľa, budú scelené, prebehnú komasácie a všetky tie veci, ktoré sú s tým súvisiace. Ja by som vás poprosil, keby ste skúsili prehodnotiť názor na ten proces presunov pozemkov. (Prerušenie vystúpenia časomerom.)
P. Hrušovský, predseda NR SR: (2005-06-23):
Poprosím pána poslanca Jaduša, aby z poverenia overovateľov informoval Národnú radu o výsledku tajnej voľby člena Rady pre vysielanie a retransmisiu. [Výsledky tajného hlasovania o návrhu na voľbu člena Rady pre vysielanie a retransmisiu (nová voľba), tlač 1202.] J. Jaduš, poslanec: Vážený pán predseda, vážené kolegyne, kolegovia, dovoľte mi, aby som vám prečítal zápisnicu o tajnom hlasovaní o návrhu na voľbu člena Rady pre vysielanie a retransmisiu, ktoré sa konalo 23. júna 2005. Na tajné hlasovanie o návrhu na voľbu člena Rady pre vysielanie a retransmisiu bolo vydaných a poslanci si osobne prevzali 140 hlasovacích lístkov, teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady pre vysielanie a retransmisiu každý poslanec odovzdal hlasovací lístok. Zo 140 odovzdaných hlasovacích lístkov bolo 15 neplatných a 125 platných. Podľa platných hlasovacích lístkov overovatelia zistili že za - pána Jána Dianišku hlasovalo 8 za, proti 55, 62 sa zdržalo hlasovania, - pána Milana Galandu 8 za, 52 proti, 65 sa hlasovania zdržalo, - pána Dušana Galisa 1 za, 55 proti, 69 sa hlasovania zdržalo, - pána Pavla Hapáka 44 za, 38 proti, 43 poslancov sa hlasovania zdržalo, - pána Branislava Krála 11 poslancov hlasovalo za, 50 hlasovalo proti, 64 sa hlasovania zdržalo, - pána Ladislava Štibrányiho 35 za, 40 proti a 50 sa zdržalo. Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady pre vysielanie a retransmisiu nikto zvolený. Do druhého kola postupujú pán Pavel Hapák a pán Ladislav Štibrányi. Ďakujem za pozornosť.
V. Veteška, podpredseda NR SR: (2004-09-09):
Otváram rozpravu. Písomné prihlášky nemám žiadne. Ústne, prosím, kto sa hlási? Nikto sa nehlási. Končím možnosť podania prihlášok do rozpravy k tomuto bodu programu a uzatváram rozpravu. Zároveň aj prerušujem rokovanie o tomto bode programu. Vážené panie poslankyne, páni poslanci, ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov . Vládny návrh zákona ste dostali pred prvým čítaním ako tlač 766 a spoločnú správu ako tlač 766a. Vládny návrh zákona odôvodní v zastúpení ministra obrany podpredseda vlády a minister spravodlivosti pán Lipšic. Nech sa páči.
Mihál, Jozef, poslanec NR SR (2019-09-25):
Ďakujem, pán predsedajúci. V rozprave vystúpila pani poslankyňa Krištúfková. Žiadne návrhy neboli podané. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-11-05):
M. Maxon, poslanec: Ďakujem pekne za slovo, vážený pán predseda. Pokiaľ bude prestávka na prerokovanie toho pozmeňujúceho návrhu, ktorý teraz v snemovni odznel, tak by som vás chcel poprosiť, aby ste jedného zo služobníkov parlamentu, ktorý má sedieť na stoličke predkladateľa, zabezpečili. Ďakujem pekne. (Potlesk.)
Blanár, Juraj, podpredseda NR SR (2021-03-30):
Ďakujem. Vážené pani poslankyne, páni poslanci, keďže sme odhlasovali v prvom čítaní vládne návrhy zákonov, o ktorých rokujeme v skrátenom legislatívnom konaní (ruch v sále a zaznievanie gongu), poprosím vás o pozornosť ešte, páni poslanci, aby ste mali informáciu, ako budeme pokračovať v rokovaní ďalej. Takže ešte raz. Keďže sme odhlasovali v prvom čítaní vládne návrhy, o ktorých sme rokovali v skrátenom legislatívnom konaní, chcem vás požiadať o odsúhlasenie termínu ich prerokovania v druhom čítaní. Navrhujem, aby sme tieto návrhy vládne, vládne návrhy zákonov (tlač 480, 478 a 476), ako aj bod 41 (parlamentná tlač 374) prerokovali dnes o 14.00 hod., ihneď po ich prerokovaní by sme hlasovali. Následne by sme pristúpili k prerokovaným bodom podpredsedu vlády Holého. Je všeobecný súhlas? (Súhlasná reakcia pléna.) Ďakujem. Čiže, vážené panie poslankyne, páni poslanci, odsúhlasili sme všetko súvisiace s ďalším postupom rokovania. Vyhlasujem päťminútovú prestávku a budeme pokračovať v rokovaní do 12.00 hod. (Päťminútová prestávka.) (Po prestávke.)
Jurinová, Erika, podpredsedníčka NR SR (2012-12-06):
Ďakujem, pán poslanec. Na vaše vystúpenie registrujem dve faktické poznámky. Uzatváram možnosť prihlásiť sa. Nech sa páči, pán poslanec Jasaň.
Paška, Pavol, poslanec NR SR (2011-04-06):
Ďakujem pekne, pán predseda. Ja si dovolím predsa len navrhnúť iné riešenie na priebeh tejto schôdze. Vzhľadom na to, že nám zostal jeden bod na celé prerokovanie a vy ste oznámili, že hlasovanie bude až o 17.00 hodine, dovoľujem si navrhnúť, aby sme od 14.00 hodiny prerokovali posledné vystúpenie kolegu, ktorý je prihlásený do rozpravy, a aby sme hlasovali o prerokovaných bodoch 16. schôdze po ukončení prerokovania posledného bodu programu schôdze. Je vysoko pravdepodobné, že to bude oveľa skôr ako vami stanovená 17.00 hodina.
Klus, Martin, poslanec, NR SR (2018-06-14):
Hovoríme o bodoch 1029, 1030 a 1000, pardon, tlače.
Figeľ, Ján, podpredseda NR SR (2013-05-17):
Ďakujem pekne, pán minister, nech sa páči, zaujať miesto Dávam teraz slovo spoločnej spravodajkyni z výboru pre hospodárske záležitosti, pani poslankyni Lei Grečkovej, aby informovala Národnú radu o výsledku rokovania výborov o tomto návrhu a aby odôvodnila návrh a stanovisko gestorského výboru.
Kollár, Boris, predseda NR SR (2022-12-22):
Dobre, lebo nás tu motáte. Prečítajte pozmeňujúci návrh pána poslanca Viskupiča a ideme to hlasovať.